钦定古今图书集成/理学汇编/学行典/第121卷 > 邵宝集 > 《简端录》
## 钦定古今图书集成/理学汇编/学行典/第121卷 > 邵宝集 > 《简端录》

“心犹镜也，天下万物之理具于心，犹天下万物之形
照于镜也。”镜照形而不能改物之形，心具理而不能
易物之理。故仁必于父子，而不于君臣；义必于君臣，
而不于父子。当其为子，则尽子道，当其为臣，则尽臣
道。行道由己，而由人乎哉？君子诚之为贵，盖言心也。
以心应物，则物各得其理。子孝成子而亦成。夫父非
必化而慈，置之得所，则非遗其亲矣。是故父子之物
成臣忠成臣而亦成。夫君非必化而仁，置之得所，则
非后其君矣。是故君臣之物成，盖天下皆然。其在心
也，存焉为仁，发焉为知，初无内外之分。及夫随物赋
形，守常遇变，事有万殊，而吾之应之，动中节会，自然
之妙，固如此耳，成物至矣。孰谓此外，又有所谓《时措者哉。